  Майя Бывальцева Удмуртиысь 86 дышетскисьёс но студентъёс «Дышетон» йӧскалык ӵектосъя грантъёс басьтӥзы. Устолыко егитъёслы дипломъёс сётон сӥё-дано ужрад элькун тӧролэн резиденцияз 3-тӥ тулыспалэ ортчиз. «Оскисько, тӥ трос лэсьтоды на вордскем элькунды, кунды но солэн калыкез понна. Тӥ улон сюрестэс кутскиськоды гинэ ай. Нош кутскиськоды вылӥ нотаен, кызьы шуо: «бадӟым букваысен», — вераз егитъёсты ӟечкыланаз улосвыллэн тӧроез Александр Соловьёв. Быдэн 60 сюрс манет премия басьтӥзы Росси олимпиадаосын вормисьёс но калыккуспо олимпиадаослэн призёръёссы (18 адями), быдэн 30 сюрс манетэн — улосвыл олимпиадаосын вормисьёс но Росси олимпиадаослэн призёръёссы (68 адями). Коньдонэз соос ас мылкыдзыя быдтыны быгатозы. Пусъемъёс пӧлын 53 дышетскисьёс, 14 студентъёс но ватсаса тодон-валанъёс сётӥсь дышетон юртъёсы ветлӥсь 19 пиналъёс. Кандидатъёсты вить ӧръёсъя бырйизы: мерлык улонын бадӟым инты басьтӥсь ужъёсы пыриськон; тодосъя но техникая творчество но эскерон ужъёс; ӧнер устолык; чеберетъя творчество но спорт. Улосвылысь дышетонъя но тодосъя министр Алексей Шепталин бадӟым классъёсын дышетскисьёслы Удмуртиысь вылӥ дышетсконниосы пырыны курыса вазиськиз. Тегъёс: Дышетон Ижкар Удмуртия АлександрСоловьёв пиналъёс студентъёс  